### PD K A M E N J A K

### Korzo 40/I - RIJEKA

### tel: 051/331-212

|  |
| --- |
| **Viševica u proljeće** |
| nedjelja, 15.04.2018. |
| **Polazak:** parkiralište Delta u 9 sati | **Povratak:** u popodnevnim satima |
| **Prijevoz:** osobna vozila | **Cijena:** 50 kn  |
| Opis: Pored tradicionalnog zimskog uspona na Viševicu (1.428 m) kada je ona jako vjetrovita, bijela i hladna, ovaj put želja nam je posjetiti je u proljeće, "odjevenu" u zelena polja medvjeđeg luka i prvih vjesnika proljeća.

Automobilima se vozimo od Delte do Vagabundine kolibe (868 m) gdje ostavljamo vozila.
Srednje teškom stazom krećemo kroz šumski krajolik. Ukoliko nas posluži suho i sunčano vrijeme - uživat ćemo u mirisima i zvucima ranog proljeća. U slučaju hladnijeg ili vlažnog vremena, za očekivati je više blata usljed čega će i uspon i povratak biti nešto teži i sporiji.
Dolaskom na greben do vrha će nas vjerojatno ispratiti vjetar, ali na vrhu, isto tako, dočekati nagrada za trud - lijepi pogled na okolne planinske vrhove i doline među njima.
Vraćamo se prema vozilima istim putem.Napomena:Mole se planinari koji idu svojim automobilom da to napomenu kod prijave; ostali, novac za prijevoz dati vozaču s kojim putujete. |
| **Težina staze:** srednje teška staza (oko 5-6 sati hoda) |
| **Oprema:** Osnovna planinarska oprema. |
| **Vodič(i):** Dorotea Pernjak Banić (+385 98 800 778) |
| **Prijave i informacije:** u tajništvu Društva do13.04.2018. |

Prijavom na izlet svaki član Društva potvrđuje da je upoznat sa zahtjevima izleta, da ispunjava zdravstvene, fizičke i tehničke uvjete za sigurno sudjelovanje na izletu, da ima uplaćenu članarinu HPS-a za tekuću godinu, te da pristupa izletu na vlastitu odgovornost. Sudionik je dužan tijekom izleta slušati upute vodiča. U slučaju loših vremenskih prilika ili drugih nepredviđenih okolnosti, vodič ima pravo promijeniti rutu ili otkazati izlet.